Diari Oficial de la Generalitat Valenciana


Sumari del DOGV 1546, del 20-05-1991 (1991/821167)

ORDRE de 26 de març de 1991, del Conseller de Cultura, Educació i Ciència, per la qual es crea el Registre de Consells de la Joventut de la Comunitat Valenciana.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/26/(7)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821167


Data del document
:   26-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 de març de 1991, del Conseller de Cultura, Educació i Ciència, per la qual es crea el Registre de Consells de la Joventut de la Comunitat Valenciana.  
La Llei de la Generalitat Valenciana 8/1989, del 26 de desembre, de Participació Juvenil, estableix en l'article 17 com a condició necessària per a la constitució dels consells territorials de la joventut la inscripció en el Registre de Consells de la Joventut que amb aquesta finalitat és creat en l'Institut Valencià de la Joventut.  
Per a dur a terme la creació d'aquest registre, i fent ús de les competències que em confereix l'article 35 de la Llei de Govern Valencià  
ORDENE  
Primer  
La creació del Registre de Consells Territorials de la Joventut de la Comunitat Valenciana; la gestió i la custòdia del qual correspon a l?Institut Valencià de la Joventut.  
Segon  
El registre estarà compost per un fitxer i un llibre de registre que estarà elaborat pel sistema d'inscripció i llibre de fulls normalitzats i numerats cronològicament, segons la data del primer assentament.  
Tercer  
El registre estarà constituït per dues seccions:  
a) La de consells locals.  
b) La de consells d'àmbit territorial superior al municipi.  
Quart  
El llibre de registre contindrà les dades següents:  
- Número d'ordre.  
- Denominació de l'entitat.   
- Població.   
- Domicili.   
- Data d'inscripció.  
Cinqué   
1. El fitxer estarà constituït per l?expedient de cada consell.  
2. En aquests expedients s'inclouran necessàriament documents següents:  
a) Acta de constitució signada pels representants de les entitats patrocinadores, i haurà de ser adjuntada l'acreditació de la representació.  
b) Estatuts signats pels delegats de les associacions fundadores.  
c) Composició de la comissió permanent.  
d) Reconeixement:  
De l'ajuntament si són consells locals.  
- D'almenys 2/3 dels consells locals existents en l'àmbit territorial corresponent, si són consells d'àmbit superior al municipi.  
sisé  
Els estatuts hauran d'especificar els punts següents:  
a) Denominació del consell.  
b) Finalitats del consell, a més de les que li siguen pròpies segons la Llei de la Generalitat Valenciana 8/1989, de 26 de desembre, de Participació Juvenil.  
c) Domicili social.  
d) Funcionament dels òrgans de govern, assemblea general i comissió permanent, que sempre hauran de ser democràtics.  
e) Procediments d'admissió i pèrdua de la qualitat d'entitat membre.  
f) Drets i deures de les entitats membres.  
g) Recursos econòmics previstos, patrimoni fundacional i límits del pressupost anual.  
h) Règim de modificació d'estatuts.  
i) Causes de dissolució i destinació que es donarà al patrimoni  
Seté  
Seran a més dades d'inscripció obligatòria:  
- Les modificacions en la comissió permanent.  
- Les altes i baixes de les entitats membres dels consells.  
- Els canvis o les modificacions en els estatuts.   
- La dissolució del consell.  
Divuit  
Per a l?inscripció en el registre, els consells presentaran la sol·licitud davant el Director General de l?Institut Valencià de Joventut, a la qual adjuntaran la documentació referida en el punt primer de l'apartat cinqué. En cas de mancar algú dels requisits per a l?inscripció en serà concedit un termini de 10 dies per a la reparació, amb l'advertiment que si no se realitza aquesta, s'arxivarà l'expedient.  
Nové  
A la vista de la sol·licitud formulada, el Director General de l?Institut Valencià de la Joventut resoldrà la inscripció o no del consell. En el cas que siga denegatòria, aquesta haurà de ser motivada.  
Deu  
1. Una vegada inscrita l?entitat en el registre, se li notificarà el número d'ordre que haurà de fer constar en els successius documents que envien a l'administració pública.  
2. Els consells podran sol·licitar del registre que li siguen expedides certificacions de les dades relatives a aquest.  
DISPOSICIONS FINALS  
Primera  
Es autoritzat el Director General de l'Institut Valencià de la Joventut perquè dicte les resolucions necessàries per a l'aplicació d'aquesta ordre.  
Segona  
Aquesta ordre vigirà l?endemà de la publicació en el Diari Oficial de la Generalitat Valenciana.  
València, 26 de març de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI